**Beredskap.**

**Det må sikrast desentralisert, lokal og likeverdig beredskap i heile landet.**

**Forslag**

Sogn og Fjordane Arbeiderparti krev at alarmsentralen i Sogn og Fjordane skal bestå også etter ei eventuell regionsamanslåing med Hordaland.

**Grunngjeving**

Desentralisert beredskap er viktig for eit fylke som Sogn og Fjordane.

For innbyggarane og deltidsbrannvesen, er lokalkunnskap spesielt viktig. Ved fleire høve opplever vi i lokalmiljøet at redningsoppdrag krev samhandling mellom politi og frivillige sin innsats. I slike situasjonar er det viktig at lokale alarmsentralar kjenner vårt eige distrikt, og kan ha ein tett og god dialog med redningsmannskap ute i kommunane.

Sentralisering av alarmsentralen til større einingar vil svekke beredskapen og gjere innsatsen til små frivillige beredskapsorganisasjonar meir utrygg.